סודי אישי (לאחר המילוי)

**טופס הערכה מסכמת לבוגר מב"ל**

|  |  |  |  |  |  |
| --- | --- | --- | --- | --- | --- |
| **שם החניך** | **דרגה** | **שיוך ארגוני** | **תפקיד אחרון** | **מחזור** | **תאריך** |
| יעל גרוסמן | סא"ל | תקשוב |  | מ"ד | 13.6 |

**הישגים לימודיים ויכולת כלומד עצמאי - בכיר**

עוצמות – יעל היא חניכה מצטיינת, משקיעה מאמץ רב בלימודים, לומדת בצורה אפקטיבית ויעילה מאד. הפגינה במהלך השנה סקרנות רבה. שואלת שאלות טובות. מעבירה מסר מצוין בכתב ובע"פ.

יעדים להמשך **–** להמשיך להרחיב אופקים, כפי שעשתה השנה. להתפתח גם בתחומים חדשים.

**התנהלות בצוות בכיר**

עוצמות - חברת צוות מצוינת. לוקחת על עצמה מטלות ומשימות ומובילה אותן בצורה יפה. יכולות ארגון מצוינות. רגישה לסביבה ולחבריה לצוות. למרות היותה בדרגת סא"ל הוכיחה מנהיגות מול חבריה. תרמה רבות לכיתה כולה בנושאים חברתיים (נשיאות, ספורט) . יוצרת קואליציות וסינרגטיות.

יעדים להמשך **–** לפתח פתיחות לביקורת, גמישות ויכולת הכלה. נושא זה עלה בשיחת המשוב במחצית הראשונה של השנה וכבר ניכר שיפור במחצית השנייה.

**חשיבה אסטרטגית**

עוצמות – מובילה היטב את ההתנסות השלישית. הבניית למידה מתקדמת, תופסת מהר את התמונה ויכולת לחשיבה אינטגרטיבית ומתכנסת. למדה להסתייע במומחים ביצירת צוות לומד. למדה להסתכל על סוגיה מזוויות שונות. יעדים להמשך– לעבוד על היכולת לחיות בתמונה חלקית/עמומה.

**סיכום אינטגרטיבי**

ככלל יעל היא אחת החניכות המצטיינות של המחזור. הוכיחה במהלך השנה פתיחות ללמידה בעיקר בנושאים בהם לא עסקה קודם לכן, ורצון לקבל משימות אותן ביצעה על הצד הטוב ביותר. ניכרת התפתחות רבה במהלך השנה הן בידע ובחשיבה הביקורתית והן בהתנהלות האישית. כיעד להמשך צריכה לפתח סדרי עדיפויות (לא להתייחס לכל המשימות באותה רמת השקעה) וגמישות מסוימת לביקורת. עם זאת, כאמור, חניכה מצוינת הראויה לקידום בצה"ל.

**שם המדריך:\_\_\_\_חיים וקסמן\_\_\_\_\_\_\_\_\_ חתימה:\_\_\_\_\_\_\_\_\_\_\_\_**

**הערכה מסכמת של המפקד:**